Lemvig-Thyborøn Håndbold – Skanderborg Håndbold 25-29 (14-12)\nForløsning er nok et stort ord at bruge men vi kommer nok i nærheden af dette udtryk efter at vi i 3. forsøg kom på tavlen med 2 point i årets navnløse herreliga. Spillere, trænere og medrejsende grønne fans var i hvert fald både glade og meget lettede efter vi fik slettet det liden flatterende nul ud for Skanderborg Håndbold i stillingen og rejsen hjem fra det yderste Vestjylland forekom pludseligt meget kortere end den i virkeligheden er.\nSejren kom i hus efter en kamp der bølgede fra det rigtigt gode til det virkeligt dårlige, for at slutte med en forholdsvis komfortabel indsats hvor sejren ikke rigtigt var i fare de sidste 5-8 minutter.\nSkanderborg var igen uden vores nye storskytte Cornelius Kragh, der fortsat døjer med en skadet lilletå, men ellers var alle mand meldt klar til kamp. Og Skanderborg virkede i den grad klar fra kampens start. 4-1 stod der i grøn favør efter 6 minutter og med lidt mere skarphed kunne den føring sagtens have været noget større, men der indsneg sig også lidt rigeligt med fejl. Claus Uhrenholt forlangte sin første timeout allerede efter 6.23 og det skulle vise sig at være en klog beslutning. Hjemmeholdet kom bedre med og efter 11 minutter stod der 5-5 på lystavlen. Midtvejs førte Skanderborg 8-7 og Skanderborgs helt store spiller de første 15 minutter Marcus Mørk fik pause på bænken resten af halvlegen og det kom til at blive dyrt. Lemvig scorede 5 gange i træk og det lykkedes ikke Skanderborg at score et regulært mål ud over straffekast de efterfølgende 13 minutter. Værterne kom på 13-9 men på trods af 2 udvisninger i slutfasen fik Skanderborg dog rettet en anelse ind og var ”kun” bagud med 14-12 ved pausen. En underlig halvleg der svingede fra virkeligt godt, til virkeligt skidt.\nLemvig valgte lidt overraskende at starte med Frederik Hummelmose i målet i stedet for det normale førstevalg, den tidligere Skanderborg målmand Jesper Sørensen, og det skulle vise sig at være en god beslutning fra Lemvig bænkens side. Den unge Lemvig keeper var klart den målmand der fik forhindret flest scoringer af de 2 holds målvogtere de første 30 minutter.\nBertram Obling afløste Kristoffer Laursen efter 20 minutter men fik ikke ram på noget før pausen af betydning, men det skulle ændre sig markant efter pausen.\nLemvig fik scoret 2. halvlegs første mål til 15-12 men herfra lukkede unge Bertram Obling gardinet ned de efterfølgende 9 minutter og da havde tilbagevendte Marcus Mørk & Co bragt sig foran 17-15 med 5 mål i træk. Der burde have stået 18-15 til Skanderborg men vi må påtage os rollen som det hold der har udført den dårligste kontra aktion i denne sæson. Jonas Samuelsson og Lars Skaarup fik på forunderlig vis hentet en teknisk fejl hjem på en 2 mod 1 kontra, en situation vi heldigvis kan smile af på hovedvej 28 på hjemturen, men det kan vi også kun fordi vi senere vandt kampen.\nEn udvisning til Nikolaj A. Nielsen efter knap 11 minutter gav Lemvig tro på tingene igen og de kom stærkt igen og midtvejs i halvlegen stod der igen lige ved 20-20. Herefter fik Jonas Samuelsson gjort skaden god igen med en rigtig stærk periode med 3 mål på få minutter og sammenholdt med at vores defensiv stod bedre og bedre, blev det den afgørende periode i kampen for vores drenge. Med 6 minutter tilbage scorede Bertram Obling over 40 meter i tomt Lemvig mål og der faldt afgørelsen endegyldigt. Begge hold brugte deres sidste timeout umiddelbart efter men sejren kom aldrig i fare de sidste minutter af kampen.\nMorten Kirk Olesen spillede sin klart bedste kamp til dato i denne sæson og også Kristian Bonefeld markerede sig flot i den offensive ende, ud over hans normale stærke defensiv.\nVi er på tavlen med 2 point og har nu 8 dages forberedelse inden vi tager imod Århus Håndbold i årets første lokalopgør i Orangeriet mandag den 17/9.\nMarcus Mørk 7, Jonas Samuelsson 6, Morten Balling 5, Kristian Bonefeld 3, Mads Kalstrup 2, Morten Kirk Olesen 2, Bertram Obling 1, Nikolaj A. Nielsen 1, Lars Skaarup 1, Frederik Iversen 1.\nJons Gade 6, Jesper Kokholm 6, Jørgen Rasmussen 4, Rasmus Porup 2, Mathias Porsholdt 2, Andreas Damgaard 2, Mark Nikolajsen 1, Anders Agger 1, Emil Sidelmann 1.


HVORFOR ER VENMO UNDER UNDERSØGELSE FRA FTC? - GENSTAND - 2020\nHvorfor er Venmo under undersøgelse fra FTC?\nRelevante nyheder for alle med massive brunchregninger til at opdele: Den populære pengeveksling app Venmo er under undersøgelse af Federal Trade Commission, ifølge en arkivering indsendt til US Securities and Exchange Commission indsendt af appen på torsdag. Venmo, et Paypal-ejet selskab, rapporterede, at de modtog en civil undersøgende efterspørgsel i løbet af marts. For alle, der er uklare om, hvad en civilsynlig efterspørgsel indebærer, er det, når generaladvokaten har grund til at tro på, at en person eller virksomhed har dokumentation "relevant for en racketeeringundersøgelse" og tjener en ordre for at dokumenterne skal produceres. Venmo har siden reageret på FTC's undersøgelse med SEC arkiveringsrapportering beholdninger, erklæringer og andre finansielle dokumenter.\nBesværet nåede ud til Venmo for kommentar til undersøgelsen, som blev bekræftet af FTC kort efter SEC-arkiveringen blev indsendt.\n"Som global betalingsleverandør er vi helt i overensstemmelse med regulatorer i deres bestræbelser på at sikre, at forbrugerne har positive erfaringer, når de bruger vores tjenester, " skrev Global Head of Corporate Media Relations Amanda Christine Miller. "Vi konsulterer og samarbejder med tilsynsmyndigheder og arbejder hårdt på at overholde love og regler på de markeder, hvor vi driver forretninger rundt om i verden. Vi samarbejder fuldt ud med Federal Trade Commission for at imødekomme deres anmodninger om information."\nVenmo, der først blev udgivet i 2009, har siden fået stor popularitet som en pengeopkrævning og betalende app og endda en pseudoform for sociale medier. Brugere kan forbinde deres betalingskort, kreditkort og bankkonti for at sikre sikre udvekslinger. Platformen er kendt for sin bekvemmelighed og evnen til at sende fræk emoji frem og tilbage med monetære udvekslinger, et særprægende kommunikationsmønster alt for velkendt for alle, der nogensinde har rullet ned og kigget ind på alles forretninger på deres Venmo newsfeed, som viser udvekslinger mellem gensidige venner.\nFra og med nu er Venmos app stadig tilgængelig for brugerne og har ingen planer om at afbryde service.


juli | 2012 | Just Love Living\nom kernefamilier med nye regler..\n28. juli 2012 ..og om at sætte det trygge på hold, til fordel for det personlige behov.\nDet er her jeg er lige nu, og her jeg har været igennem de seneste 3 måneder, da min mand en dag hvor vi talte økonomi, mente at vi skulle finde os en anden og billigere bolig, og i samme omgang lige så stille fik sneget ud mellem tænderne, at den anden bolig, KUNNE være en bolig hvor vi boede hver for sig.\nJeg lyttede ikke og sagde at det gad jeg ikke høre på. Men han insisterede og brugte alle de tricks han kunne, for at få mig til at lytte, fordi det her var hans ønske. Jeg gik i chok.\nJeg har siden da, været en voldsom periode igennem, og jeg har valgt IKKE at blogge om det, før jeg vidste hvordan jeg rent faktisk havde det med følelserne og hvordan jeg ville komme videre. Det ved jeg nu. Og jeg har det faktisk ret godt. Men det havde jeg ikke til at starte med.\nJeg har været dybt ulykkelig, bange, usikker og har følt mig helt alene i verdenen, jeg har følt jeg mistede min identitet og mit eksistens grundlag (hvilket jeg også gjorde på den økonomiske side). Jeg har været vred – MEGET vred, og jeg har kæmpet for at holde fast. Jeg har grædt mange mange tårer, og haft svært ved at sove og jeg har skældt ud. Jeg har taget på i vægt og har været stresset over den uoverskuelighed min fremtid pludselig repræsenterede. Alt det var for mig, en naturlig reaktion, i forsøget på at holde fast i det som var, uanset hvordan (hårdt) det var i perioder. Jeg ville bare ikke give slip, fordi mit ægteskab og liv med min mand igennem 17 år (jeg er 38) er og var min identitet, og jeg kunne slet ikke overskue at miste min identitet. Jeg troede ikke, jeg var klar.\nMen jeg var og er klar. Var det her sket for et år siden, så ved jeg, at jeg ikke havde været klar og ikke havde kunnet se mit liv, som jeg ser det i dag. Dengang var jeg ikke klar, men det er jeg nu.\nSå lad mig nu fortælle, hvordan mit liv nu ser ud.\nManden er flyttet i egen lejlighed. Vi har hver vores økonomi, almindelige aftaler om samvær med børnene og hjælper hinanden med at hente og bringe – og vi planlægger hyggestunder alene, alene sammen med børnene og sammen med børnene.\nVi er nemlig stadig gift og vi forsøger, at fortsætte med at være kærester. Fordi vi elsker hinanden, men vi har brug for tid og et liv hver for sig. Vi har brug for, efter så mange år som et par, at finde vores identitet hver for sig, at finde venner hver for sig, og at skabe sig glæde i livet hver for sig – og samtidig har vi på nuværende tidspunkt brug for, stadig at dele den kærlighed vi har til hinanden og at dele den familie vi har skabt sammen. Så det gør vi. Vi laver vores egne regler, for hey, det er jo vores ægteskab og vores liv – og dermed os der bestemmer.\nVi gambler i virkeligheden nok meget med vores ægteskab, som sikkert kunne have holdt 100 år endnu, hvis ikke min mand med STORE BOGSTAVER havde bedt mig lytte. Men vi har valgt at gamble, fordi det har brug for på nuværende tidspunkt, og måske holder vores ægteskab til de nye regler og den nye konstellation, og måske gør det ikke. Det kan kun tiden vise os.\nVi gør noget anderledes og bryder op med normerne, og jeg ved, at vores beslutning og efterfølgende handling kommer som et chok for mange. Men vi er klar. Vi er glade. Vi er bange. Vi glæder os. Vi græder. Vi lever. Vi udvikler os. Vi leder efter lykken og drømmende. Sammen og hver for sig. En dag ad gangen, et skridt ad gangen.\nEt gammel digt giver pludselig mening:\nIf they come back, it yours,\nIf not, they never where. Det her skridt, er en ny begyndelse i vores historie. Du er velkommen til fortsat at læse med og fortsat at deltage. Vi kender ikke enden endnu. Men vi er de samme mennesker, som tager en rejse mod meningen med livet, og det er en rejse, som kræver at vi gør op med det kendte og gængse, for at gøre os fri af vores gamle roller og mønstre. Nu er det fremtiden det gælder. Sammen og hver for sig.\nJeg trækker vejret dybt, og gør det hermed officielt.\nPosted in BLOG | Kommentarer lukket til om kernefamilier med nye regler.. om simple living…\n25. juli 2012 …og om at kæmpe med gøre drømmene mere realistiske og virkelige…\nFor åh ja, hende Maya kan skubbe mine tanker i gang, og denne gang fik det mig faktisk helt ned på jorden igen og fik mig til at tænke over, hvordan jeg egentlig er kommet væk fra alt det jeg engang tillagde så meget værdi.\nDer var engang, hvor det vigtigste for mig var at slappe af og nyde de sanseoplevelser jeg fik, ved at opholde mig i naturen. På lange rideture på min hest, ved at sidde og kigge ud over vandet, ved at høre regnen tromme mod ruderne og ved at gå lange ture og bare lade tankerne flyve. Ferier var tidspunkter hvor man genererede energi og samlede overskud og oplevelser til at gå hverdagen i møde igen.\nDa jeg var barn var der ro på. Hjemme hos min mormor og morfar gik dagene med afslapning, væren og hver aften faldt jeg tryg i søvn, med hovedet på morfars tykke mave. Jeg kom nærmest i en trancelignende tilstand af at ligge der, og lytte til alle de mærkelige lyde fra hans mave og når han samtidig havde armen omkring mig, svævede jeg direkte ind i drømmeland. Tryg og glad.\nDa mine børn var små, var de ofte på besøg hos farmor. Når de kom på besøg og skulle være der i nogle dage, havde hun altid arrangeret adskillige gøremål og besøg. De skulle i city2, i bio, i teater, med på arbejde og vises frem, de skulle med til veninder og vises frem og lege med deres børnebørn osv. Min svigermor ville give dem oplevelser efter bedste overbevisning, men jeg blev ofte helt forpustet blot ved tanken om, alle de ting de skulle nå, og når børnene kom hjem trængte de til bad og ferie. Jeg spurgte hende engang, om hun ikke “bare” kunne være en farmor, som sad i sofaen og læste – så de også kunne lære den side af hende at kende. Hun forsøgte, men kunne ikke. Det var bare ikke hende.\nI dag når mine børn holder ferie eller er hjemme, så forsøger jeg at undgå at lave planer. Ind imellem finder vi på noget impulsivt og kører afsted, men det er lige så tit, at dagene bliver brugt på at læse, lege med biler, slappe af i solen eller hoppe på trampolin. Det er helt bevidst, at jeg ikke farer afsted til det ene sommerland efter det andet, og fuldstændigt over stimulerer dem med indtryk. Jeg vil nemlig rigtig gerne lære dem at kede sig, og lære dem, at forholde sig til sig selv. Jeg vil gerne lære dem, at mærke sig selv og være dem selv.\nSamtidig med det, så har jeg i mange år drømt om at rejse væk fra Danmark. Jeg har drømt om, at opholde mig i solen og varmen og om, at finde roen i mig selv i et andet land. Men blogindlægget gav mig lidt stof til eftertanke. Fordi. Uanset hvordan jeg vender og drejer det, så har jeg nogen børn, der har en uddannelse de skal passe. Det vil sige, at jeg i mange år endnu, er tvangsindlagt til at opholde mig i Danmark. Og i dag kom tanken så til mig: “Hvorfor så ikke få det bedste ud af det?” og i stedet for hele tiden, at brokke mig over vejret og omgivelserne, så i stedet værdsætte, at jeg i denne periode af mit liv, rent faktisk lever her i Danmark. Og i Danmark er vejret bare ikke altid ret godt! BUM!\nSå jeg vil øve mig i, at tænke som Maya gør her. Jeg vil lære mig selv at værdsætte, det som er, og ikke hele tiden drømme om det som IKKE er. Det betyder ikke, at jeg ikke vil drømme, men jeg vil fokusere mine tanker på, at drømme om noget der er muligt og om noget som kan gøre mig lykkelig. Jeg vil derfor træne min bevidsthed i at tænke, at det er dejligt at jeg bor i Danmark, og at det er noget jeg skal gøre indtil den dag, jeg laver en anden plan. Og dermed en anden drøm.\nSå, jeg vil fortsætte med mit simple living liv i haven og i drivhuset med børnene, jeg vil bage mine brød af det mel jeg selv maler, jeg vil overveje om jeg vil have et par høns (eller 8) til at spise mit madaffald og til at levere æg, og jeg vil arbejde på, at skabe mit hjem som en base i balance. Min version af det liv, er Rationel Living – igen, fordi jeg elsker blandingen af rationalitet og balance.\nSå fremtidsdrømme som jeg ved må vente, er hermed ændret og sat på standby. NU er min drøm det jeg har og hvor jeg er. BUM!\nHvad drømmer du om? Og kan du måske også overveje, at skrue lidt ned for det uopnåelige og lidt op for det du faktisk har?\nPosted in BLOG | 0 comment om at være en cirkusprinsesse i regnvejr..\n9. juli 2012 ..og at øve sig i at gå på line – UDEN paraply!\nNu skal i bare høre… Som barn var hun en rigtig sød pige. Sådan en med fine rottehaler, langt lyst hår og de sødeste uskyldige øjne. Hun hørte altid efter, og ville helst gå i kjole. Hun var egentlig ret køn og smilte altid – måske fordi hun altid forsøgte at gøre alle mennesker omkring hende glade.\nHendes mor bestemte dog, at kjoler var upraktiske og at bukser var meget bedre. Det var den lille pige rigtig ked af, fordi hun følte sig altid som en lille prinsesse i sine små fine kjoler, og så kunne man heller ikke se, når hun ind imellem kom til at tisse lidt i bukserne. Det skjuler man nemlig meget nemmere i en fin kjole. Men bukserne måtte på, for det sagde hendes mor.\nDa den lille pige blev ældre, brugte hun stadig bukser. Hun foregav, at bukser var praktiske og, at man når, man “havde bukserne på”, faktisk også havde en vis fornemmelse for, hvor “skabet skulle stå”. Hun drømte store drømme om sin fremtid og om at ville ændre verdenen. Hun ville gøre en forskel. Hun ville stå for retfærdighed. Hun ville være klog. Hun drømte også om, at møde nogen mennesker, der ind imellem ville hjælpe lidt med, at flytte rundt på det dersens skab. Det var nemlig tungt, altid at skulle flytte rundt på det alene, og nogen gange var det heller ikke helt så sjovt, selv at skulle bestemme placeringen af skabet. Men uanset hvor meget hun søgte, så måtte hun erkende, at hun selv blev nødt til at beslutte skabets placering.\nHun forsøgte gennem livet mange uddannelser og jobs, men hun følte aldrig rigtig, at hun landede på den dersens rigtige hylde, som nogen talte om. Så hun tilpassede sig, og prøvede stadig at gøre andre mennesker glade. Inderst inde drømte hun om, at blive cirkusprinsesse, men det var ikke sådan lige at blive.\nHun fik mand, børn, fast ejendom og ROSKILDE BANK. Hun og hendes mistede alt de havde. Og en dag stod hun også med udsigten til, at alt hun kendte ville blive anderledes. Hun blev så bange for fremtiden, for hun vidste ikke, hvordan hun skulle klare sig igennem alt det der ville komme. Og hvordan skulle hun dog også kunne vide det, for det er der jo ingen der ved, er der vel? Men det vidste hun ikke. Hun troede, at alle mennesker vidste hvordan man gik på line, så hun øvede sig.\nHun øvede sig i balancen, men det var svært. I hendes balletskørt hang nemlig en masse lange tov, og i de forskellige tov hang alle mulige mennesker og situationer fast i den anden ende. Det var svært når manden ind imellem først hev i det ene tov, og pludselig gav slip. Når det skete, var hun lige ved at falde, og der var virkelig langt ned. Hun var højdeskræk, så hun blev bare så bange, hver gang hun konstaterede, at hun ikke kunne se afgrunden. Hun kæmpede derfor endnu mere for, at holde balancen på linen.\nI de andre tov som hang fra hendes balletskørt, hang f. eks. børnene fast i et, og ROSKILDE BANK i et andet, og i et helt tredje tov hang hendes gode humør fast og så videre. Og mens alle mulige udfrakommende faktorer hev fra de forskellige sider i tovet, kæmpede hun med at holde balancen. Det var så svært. At holde balancen altså.\nEn dag begyndte det tilmed at regne, mens hun øvede sig. Ja, det kan vel ikke komme som en stor overraskelse for nogen. Det var jo ligesom sommer i Danmark ing’? Men, da hun stod derude midt på linen i regnen, opdagede hun, at måske handlede det med balancen om, at hun ikke havde en paraply og hun tænkte, at måske var det i virkeligheden derfor, hun ikke kunne holde balancen.\nHun fik derfor hurtigt fat i en paraply, og prøvede at øve sig på at holde balancen, med en paraply i hånden. Da det begyndte at regne igen, brugte hun paraplyen til at beskytte sig mod regnen, så hun ikke blev våd og kold – det kunne man jo blive syg af. Pludselig da hun stod der under paraplyen i regnen, begyndte hun at blive bedre til at holde balancen. Ja, man kan faktisk sige, at pludselig kunne hun gå på line, uden problemer.\nHun lovede derfor sig selv, at når hun skulle gå på line fremover, ville hun altid have en paraply med sig.\nSådan gik det til, at den lille cirkusprinsesse lærte at gå på line. Sådan gik det til, at hun lærte at beskytte sig selv mod uvejr og sådan gik det til, da hun lærte, at for at holde balancen i livet, skal man starte med at passe på sig selv.\nInd imellem øver hun sig stadig uden paraplyen – og du tænker du sikkert: “hvorfor dog det?”. Det skal jeg sige dig. Det er fordi, hun ind imellem glemmer hvor vigtigt det er, at passe på sig selv. Men hun øver sig stadig på, at huske paraplyen.\nOg så længe hun øver sig, så er der stadig håb.\nPosted in BLOG | 0 comment om at vælge at høre efter…\n7. juli 2012 …og især til det lille barn som bor dybt inde i mig..\nDenne historie handler om, at føle sig alene i verden, om at kæmpe med monstre og begrænsninger fra fortiden og om, at forsøge at gøre noget ved det – også selvom jeg føler mig helt alene i hele verdenen.\nJeg har begivet mig ud på en rejse, som jeg mente var på tide, og som jeg mente var den rigtige for mig. Jeg var klar og glædede mig vildt. Jeg havde til at starte med opbakning hjemmefra, men langsomt gik det op for mig, at uanset hvor meget jeg forberedte mig, så ville jeg blive nødt til at tage denne rejse alene.\nJeg tog afsted… Og begyndte rejsen med en lang aften i selskab med nogen fantastiske mennesker. Det var intenst og mange ting inspirerede mig vildt til, at det her var det rigtige.\nJeg blev grebet af stemningen, og jeg følte mig klar.\nMen i løbet af dagen i dag, stod det klart for mig, at jeg måske slet ikke var så klar, som jeg gik og troede. Måske var destinationen slet ikke den rigtige for mig, og når jeg mærkede efter i mig selv, så var der dele af rejsen, som min krop reagerede kraftigt i mod. Den lille pige inde i mig SKREG så højt, at jeg flere gange vågnede i nat, og lå stille i mørket og tænke. Jeg forsøgte ikke at høre, for jeg havde også en fornemmelse af, at naturligvis ville den lille pige være bange, for hey, vi skulle springe balloner på størrelse med månen, og det ville være nogen høje brag der ville komme, så naturligvis ville hun stritte imod.\nMen som tiden gik, og jeg kom det hele nærmere, måtte jeg bruge en livline og bede om hjæp, til at forstå det sprog den lille pige talte. Jeg blev klogere – og jeg er nu glad for at jeg lyttede. Min rejse tog en drejning, og jeg er nu tryg igen.\nJeg lyttede til mig selv, og respekterede mig selv og mine signaler. Det var stort for mig. Jeg fik sat nogen grænser, og nu rejser jeg videre. Åhhhr, hvor det føles godt.\nPosted in BLOG | 0 comment om at være bange..\n2. juli 2012 …og samtidig vide, at det hele løser sig stille og roligt, og at alt nok skal ende med at blive ok.\nHer er jeg faktisk, lige midt i det hele. Jeg er skide bange. Sådan, så er det sagt. Jeg står nemlig midt i nogen kæmpe udfordringer i mit liv og jeg er virkelig bange. Jeg er så bange, at jeg nogen gange vågner om natten og bliver holdt vågen af tanker som “hvad hvis nu?”. Jeg har svært ved at falde i søvn igen, de nætter. Og tit ligger jeg og græder mig i søvn, fordi jeg simpelthen ikke kan overskue uvisheden og fremtiden. Det er virkelig voldsomt. Men jeg står også midt i en kæmpe omvæltning i mit liv, og jeg føler hele tiden jeg bliver væltet omkuld.\nMen jeg rejser mig. Måske fordi, hvis der er noget jeg virkelig KAN i det her liv, så er det at rejse mig. Børste snavset af tøjet, putte plaster på såret, og så lige orientere mig om, hvilken retning jeg var på vej hen, sætte kursen og så afsted.\nFordi…. Jeg kan jo ikke vide “hvad hvis nu?” – det ved jeg jo godt. Og selv hvis jeg vidste, ville det jo ikke ændre på, at forandringer sker, fordi de skal ske. Der er læring i alt i dette liv, og det her er også en læringsproces for mig. BIG TIME.\nMine tanker om løsninger for 1,5 måned siden, er anderledes end de tanker jeg tænkte for 4 uger siden, og så igen fuldstændigt anderledes i forhold til den løsning jeg fandt i weekenden, som nok bliver min plan for det næste stykke tid. Det hele giver mening, det giver sig selv, og det går langsomt op, det forbandende puslespil. Måske ender det i virkeligheden med, at jeg en dag har samlet alle brikkerne og tænker “Nåh, var det bare det!!”.\nSå, jeg rejser mig. Endnu engang. Vandrer ud af den sti, som jeg ikke aner hvor fører hen. Bange som ind i helvede, alene og alligevel rolig over tanken om, at alt er præcis som det skal være. Her er ikke så mørkt som der plejer at være, når jeg skal finde stier at betræde. Måske handler det om, at jeg efterhånden er ved at lære, at lukke lyset ind. (hvilket jo ER smart, når man ikke ser skide godt i mørket som natteblind!)\nJeg er på vej. Men har ikke noget mål. Heldigvis.\nHvor er du på vej hen? Er du bange ligesom jeg?\nPosted in BLOG | 1 Comment Twitter Facebook Instagram Email Velkommen\tDu er nu trådt ind i min verden, og her er der sjældent filter på, når først jeg fatter pennen.


Vores fælles bæredygtighed og ansvar | MCZ Norden\nVores ansvar og bæredygtighed\nMiljøet takker dig for din indsats\nKøb af pilleovn er ikke kun en gevinst for dig…\nHver dansker udleder i gennemsnit 6,78 tons co2 om året – og det er endda den laveste udledning siden 1960. Faldet i co2-udledning pr. indbygger skyldes blandt andet danskernes køb af miljøvenlige biler, der kan køre langt på literen. Men vi kører faktisk længere end nogensinde før.\nDanmark var ifølge WWFs Living Planet-rapport fra 2012 nr. 4 over lande, der belaster kloden mest pr. indbygger. Nu ligger vi på en 40. plads.\nDet viser, at danskernes vil og kan tage ansvar for vores eget aftryk på miljøet, og derved efterlade et grønt klima til vores børn – samtidig med at vi sparer vores kroner og ører på opvarmning.\nUdledning af klimagasser i 2010\nAt anskaffe sig en pilleovn reducerer dine varmeudgifter med mellem 50-70%. Men det er ikke kun din pengepung, du gavner med træpiller som opvarmning. Miljøet takker dig nemlig også.\nMCZ pilleovne benytter CO₂ neutralt brændstof i form af træpiller. Forenklet set betyder det, at forbrændingen af træpiller ikke frigiver mere CO2 til atmosfæren end det, der ville være frigivet, hvis træpillerne var blevet naturligt nedbrudt.\nDerudover er der nogle meget strenge krav til niveauet for udledning på pilleovne. Det betyder f.eks. at alle certificerede pilleovne har en lavere udledning og er derfor mere miljøvenlige end brændeovne – også de svanemærkede brændeovne.\nMCZ pilleovne har et patenteret og meget effektivt styresystem, der gør MCZ produkterne til nogle af de mest miljøvenlige på markedet.\nDe økonomiske og miljøvenlige fordele ved MCZ pilleovne\nDu vil opleve en kæmpe besparelse på dine varmeudgifter, der kan mindskes med hele 50-70%.\nTræpiller er forholdsmæssigt billigere end meget andet brændsel og koster ca. en tredjedel af gas eller olie.\nEn MCZ pilleovn har en fuldautomatisk regulering af forbrændingen – du skal aldrig tænke på “korrekt” fyring.\nMCZ pilleovne kan programmeres, så du har en behagelig stuetemperatur, når du er hjemme, og f.eks. 18 grader når du er væk/sover. Således bruges der kun energi, når der er behov.\nDen høje virkningsgrad på over 90% giver en utroligt høj udnyttelsesgrad af brændset – og meget mindre udledning/forbrug.\nDu kan indstille pilleovnen så rumtemperaturen er ensartet, og undgår store temperaturudsving – hvilket er godt for både komfort og energiforbruget.\nPilleovne benytter en CO2 neutral brændselstype (træpiller), og fyring med dette bidrager ikke til drivhuseffekten.\nDu kan tænde/slukke din pilleovn lige når du vil – så du bruger hverken mere eller mindre energi end du behøver.\nMCZ Norden anvender cookies for at forbedre brugeroplevelsen.\nPhone: +45 8882 0998


Asparges - Kostplanen\nAsparges – delikat og sundt\nHvid, grøn eller violet, fra slutningen af april til d. 24 juni (Sankt Hans) er asparges den absolutte førende grøntsag. Dens aromatiske smag og dens meget værdifulde næringsstoffer gør den til en grøntsag for både krop og sjæl.\nAsparges tilhører konvalfamilien og er en gammel kulturplante, der menes at have vokset vildt på saltstepperne i Østeuropa. Planten omfatter 20 arter og hver enkelt plante kan blive meget gammel.\nEn gammel aspargesplante på 150 år kan stadig give et godt udbytte.\nAsparges omtales først i danske havebøger omkring det 17. årh. og dyrkningen intensiveres på Amager i 1700-tallet, idet Â»Københavnernes livret er asparges med æggekageÂ«. Bønderne på Samsø, som førhen var Danmarks hovedleverandører af asparges, havde så stor en produktion, at de osse kunne konservere grønsagen og bruge den hele året. Førhen var henkogte asparges en rigmandsspise, men idag kan man få den til rimelige priser. Den aspargestype, som har vundet størst udbredelse herhjemme, kaldes Dansk kæmpe.\nDet er de friske forårsskud man høster, når de er 15-25 cm lange. Ved at lave en jordvold omkring roden, fås hvide eller violette skud. Grønne asparges er de skud, som vokser over jorden og får lys.\nHanplanten giver det største udbytte og kan på en nat vokse 5-7 cm, så man må rubbe neglene i høsttiden, idet høsten kun kan foregå ved håndkraft. Hunplanterne bærer om efteråret røde bær, der kan syltes og anvendes som kapers.\nGrønne asparges er meget smagfulde og skal ikke skrælles, de har det største næringsindhold og bliver da også mere og mere populære.\nI naturmedicinen har planten været brugt mod blærebetændelse, til lindring af bistik og har haft betydning som hjertemedicin. Man har opbevaret rodskuddene efter tørring og drukket et afkog af dem.\nAsparges er vanddrivende og har været anbefalet som elskovsmiddel.\nDen hvide asparges har stor bevågenhed, men gennem de sidste år er den grønne, lidt kraftigere art også tiltrådt på vores torvemarkeder og i butikkerne. Den violette ses endnu ikke så ofte i handlen og bliver ej heller dyrket så mange steder. Den bliver hovedsagelig importeret fra Frankrig eller Spanien. Farven siger dog intet om kvaliteten på asparges, men handler udelukkende om forskellige arter. Asparges består af 93-95% vand, meget lidt fedt og kulhydrater. Derimod indeholder de mange livsvigtige vitaminer, mineraler og sporeelementer. Dens helbredsvirkende kraft var allerede kendt af de gamle grækere og romere. Nutidens forskning har bekræftet at asparges forstærker immunsystemet og virker styrkende på hjerte- og kredsløbs sygdomme. På grund af dens meget lave kalorie indhold egner den sig fortrinligt til en forårskur.\nFor at undgå en senere skuffelse bør du allerede ved dit indkøb sikre dig den bedste kvalitet. Når du trykker let på dem må du gerne kunne høre en let knagen, samtidig kommer der en behagelig duft fra dem. Indskrumpede og syrligt duftende asparges er et dårligt kvalitetstegn.\nAsparges smager bedst i frisk tilstand, herom hersker ingen tvivl. Det er dog muligt at gøre stykke klæde vådt og vikle det omkring. Dette kan holder asparges længere frisk i køleskabet og bedre bevare deres sprødhed. Ved længere tids opbevaring, forsvinder dog ikke kun aroma, men også dens vigtige vitaminer forsvinder. For de som ønsker at spise asparges hele året rundt, kan frysning anbefales. Inden frysning skylles og skrælles de hvide asparges. De grønne skal kun skylles. Ved optøning skal asparges direkte fra fryser i gryde, eller de bliver bløde og slatne i konsistens og udseende.\nDa man ikke skræller hovederne på asparges, må asparges skylles for at fjerne sand og jord. Man sætter aspargesskrælleren lige under aspargeshovedet og skræller ned til roden (hvide). Ved grønne asparges skrælles kun den nederste trediedel i de tilfælde hvor den godt kan være grov i konsistens. Er rodende hård, knækkes eller skæres denne af i leddet. Herefter binder man 8-10 asparges sammen med lidt bomuldssnor og denne koges i gryde. Kogetiden afhænger af tykkelsen på de enkelte asparges. Ved hvide asparges er kogetiden 8-15 minutter. Ved grønne asparges 8-10 min. Skal asparges ikke bruges lige med det samme kommes de i isvand for straks at blive afkølet og stoppe kogeprocessen.\nAspargesfrikassé med dild\nBønne- og aspargesterrine\nGrønne asparges med mynteyoghurt\nRisotto med nye grønne asparges\nSpinat- og fiskefad\nHavebønnen der kan dyrkes i Norden kan være en lav buskagtig plante (krybbønne) eller det kan være en ranglet...\nEr nok den mest brugte pære til tørring. Frugten halveres og behandles med sulfit før den lægges til tørre...\nSpeltkorn er et af de ældst dyrkede kornsorter der i dag foretrækkes i økologisk dyrkning. Planten er mere hårdfør...\nOcchi di Lup pasta\n(Ulveøjne), små rørformede pastaer, som minder om ditali-pasta.\nSmå lækkerbiskner, ofte som små pakker af rismelsdej med forskelligt fyld såsom kød, fisk, bløddyr, skaldyr og grøntsager. Anvendes...


Sorø er tættere på lejerne end i hovedstaden | Sorø Boligselskab\nMedarbejderne i Sorø har været her i mange år, er fagligt dygtige og kan svare på næsten alle spørgsmål. De kender kulturen og omgangstonen, så der er tillid mellem dem og lejerne\nSorø er tættere på lejerne end i hovedstaden\nDer kommer 10-12 personlige besøg på kontoret dagligt. Lejere benytter sig i langt større omfang af personligt fremmøde her i Sorø, end jeg er vant til i København. Der er en markant forskel, fortæller teamleder Jørgen Henriksen, som er daglig leder af kontoret i Østergade.\nEt par klik med musen på Sorø Boligselskabs hjemmeside og du er skrevet op til en bolig. Det er hurtigt og nemt. Trods det er der stadig mange, som foretrækker at møde op på selskabets kontor i Østergade for at blive skrevet op.\nPå trods af de elektroniske muligheder er teamet på kontoret stadig et vigtigt bindeled til boligselskabets lejere. Enkelte, specielt helt unge, er lidt usikre på, hvordan de kan blive skrevet op og har brug for vejledning, og så er det godt, at boligselskabet har et lokalt kontor i byen.\nHer kan man både få svar på spørgsmål om rettigheder og pligter som lejer. Må jeg ændre indretningen af min bolig eller skifte køkkenelementer ud? Man kan betale husleje og restancer, hvis man er kommet bagud, og man kan blive orienteret om beboerdemokratiet i et almennyttigt boligselskab. For blot at nævne nogle få af de spørgsmål, medarbejderne bliver præsenteret for.\nRigtige mennesker som man kan tale med\nSorø Boligselskab indgik i 2014 en aftale med Dansk Almennyttig Boligselskab, DAB, om at overtage administrationen af boligselskabet. Bestyrelsen ville sikre, at der var flere kompetencer til rådighed og fremfor alt, at beboerne havde mulighed for, at tale med rigtige mennesker frem for elektroniske stemmer.\nMed overflytningen til DAB har medarbejderne også fået adgang til et stort kursusudbud både internt og eksternt. Mulighederne for at udvikle ”sine kompetencer og for at gøre sig dygtigere, er blevet bedre,” vurderer Jørgen Henriksen.\nFra Rådhusvej til Østergade\nVed fusionen blev de tre selskabers administrationer slået sammen til én, som i 2014 blev overtaget af DAB. Medarbejderne er nu ansat i DAB, som har åbnet kontor i Østergade.\nI 2014 lå administrationen i den tidligere SiD-bygning på Rådhusvej, men den besluttede bestyrelsen at sælge i 2016. Driftsomkostningerne ved bygningen var ualmindelig høje. De er nu nedbragt til et almindeligt huslejeniveauet i Østergade, som er væsentligt lavere end driftsudgifterne på Rådhusvej.\n”Selv om salget gav et tab, så er det på længere sigt en fordel, fordi der spares rigtig mange penge på driften. Sagt på en anden måde, så er det rettidig omhu og sund økonomisk tænkning”, forklare Jørgen Henriksen.


forkant Archives • POV\nSKANDALE – Intet sted i Japan er man mere kejsertro end ved Yasukuni-helligdommen, men ikke desto mindre måtte ypperstepræsten for nylig trække sig efter at have givet alt for åbenlyst udtryk for sin frustration over den siddende kejser. Ypperstepræsten for Yasukuni-helligdommen i Tokyo, Japans omstridte mindelund, hvor japanske familier viser respekt for dem, der døde…\nUDFLYTTERE – Mange stressede byboere i Japan drømmer om at flytte på landet, men kun få gør det. De, som flytter til Daisen-bjerget i det folkefattige, men naturskønne Tottori-amt langt mod vest, modtages med åbne arme af amtsguvernør og tidligere tilflyttere. Neden for det hellige Daisen-bjerg i Japans vestlige yderkant ligger i byen af samme…\nSIGHTSEEING – Nordkoreas leder, Kim Jong-un, fik et par timer som turist aftenen inden denne uges topmøde i Singapore med USA’s præsident. Ikke for at få tiden til at gå. Men fordi hans værter mente, at Singapore kunne være en model for en fremtidig udvikling i hans land. Singapore var vært for denne uges storstilede…\nUDKANTSJAPAN – Store dele af Japans affolkede landområder risikerer at ende som forsømt ødemark, hvis ikke jorden bruges til et eller andet. Det skal en ny lov skabe mulighed for. Rundt omkring i det hendøende UdkantsJapan ligger der landområder på i alt 4,1 millioner hektar – et område svarende til knap nok hele Danmarks areal…\nJAPAN – Først i de seneste uger har debatten om sexchikane i arbejdslivet og især i medierne for alvor præget overskrifterne i Japan, skriver Asger Røjle fra landets hovedstad. TOKYO – Da jeg boede i Tokyo i begyndelsen af halvfemserne, havde en af de tabloide aftenaviser, som trætte kontormænd stod og læste i toget på…\nDIPLOMATI – Japans premierminister, Shinzo Abe, er langt fra lykkelig over, at alle andre skal have hvert sit topmøde med Nordkoreas leder, Kim Jong-un. Der er god gang i det østasiatiske diplomati. I næste uge er der topmøde mellem Sydkoreas og Nordkoreas ledere, hvor det lader til, at de to parter vil erklære et symbolsk…


Disse dårlige vaner kompromitterer din it-sikkerhed | BT Samfund - www.bt.dk\n15. aug. 2020 - 15.40\nDisse dårlige vaner kompromitterer din it-sikkerhed\nSådan undgår du hackerangreb. Video: Kristian Toft\nDanskerne får flere digitale enheder og arbejder mere hjemmefra end tidligere. Derfor er det afgørende for it-sikkerheden, at du dropper de dårlige it-vaner.\nTelefonen er altid med i lommen, mange bruger en computer på jobbet, og i kølvandet på coronakrisen arbejder flere hjemme.\nDerfor er det vigtigere end nogensinde før, at du lægger de dårlige it-vaner på hylden.\nUndlad eksempelvis at klikke på tilsendte links i blinde.\nFAKTA: Gode råd\nUndgå at bruge private digitale enheder til arbejdsformål eller at bruge arbejdscomputeren til private ting\nNår store organisationer skal sikres mod cyberangreb, taler man om indre og ydre værn - altså en professionel sikkerhedsring om organisationen\nDenne ring brydes, hvis du logger på interne arbejdssystemer via din private computer eller hjemmenetværk, som er mindre sikret\nSamtidig kan det ende dårligt for dig selv, hvis du har private ting såsom feriebilleder liggende på arbejdscomputeren, og denne bliver lagt ned under et angreb, som ikke er målrettet dig, men organisationen\nKilder: Christian Damgaard Jensen fra DTU Compute, it-sikkerhedsekspert Bjarke Alling.\n»Både privat og fagligt får vi tilsendt stadig flere links, og det er utrolig bekvemt. Men det kommer også med store risici,« siger Christian Damgaard Jensen, der er leder af Afdeling for Cybersikkerhed under DTU Compute.\nI stedet bør du selv indtaste hjemmesiden eller benytte et bogmærke. Links er nemlig gode til at lokke folk i baghold.\nOg mens de fleste har lært, at de skal undgå pop up-vinduer med pengepræmier, så er flere typer skadelig software i dag pakket pænt ind.\n»De kan lave numre med tegnsættet, så hjemmesidens adresse ser rigtig ud. Men i virkeligheden bliver du ledt ind på et helt andet domæne,« siger Christian Damgaard Jensen.\nHerfra kan hackerne installere en trojansk hest, som giver adgang til din computer. Det kan være en "trojan banker", som aflurer koderne og læser med i din netbank.\nHackerne kan også lade din computer indgå i et botnet - altså et netværk af robotter, som bruges til cyberangreb eller ulovlig fildeling.\n»Links kan sågar være forklædt som en trivselsundersøgelse fra jobbet. Men hvis man ukritisk klikker og udfylder skemaet, giver man sine data væk til en tredjepart, man ikke aner, hvem er,« siger Christian Damgaard Jensen.\nProblemet bliver ikke mindre af, at mange virksomheder bruger eksterne firmaer til netop at gennemføre undersøgelser.\n»Så linket kan godt være legitimt. Men man bør altid spørge sin arbejdsgiver først,« forklarer han.\nEllers svarer det til, at du ukritisk åbner hoveddøren for fremmede, tilføjer Bjarke Alling, der er formand for Cybersikkerhedsrådet.\n»Du lukker jo ikke op, bare fordi en fremmed person siger, at han skulle hilse fra Susanne. Du stiller spørgsmål. Og det samme bør du gøre med links,« siger han.\nManglende opdatering en beslægtet dårlig vane. For de fleste synes, det er irriterende med alle de opdateringer.\n»Men hver eneste dag finder man nye huller i sikkerheden. Og hver dag, du udskyder opdatering, øger du risikoen for angreb,« siger Bjarke Alling.\nDet gælder eksempelvis "ransomware", hvor it-kriminelle bruger en brist til at installere skadelig software - eksempelvis via et link.\nHer låser de computeren indefra og kræver løsesum for at låse den op.\n»Manglende opdatering er ligesom et hul i en ballon. Når der først går hul, er det lige meget, hvor hullet sidder, eller hvor stort det er,« siger Bjarke Alling.\nNy afpresningsmail i omløb: 'Jeg har holdt øje med dig'\nAdvarer om ubehagelige afpresningsmails: Truer med at dele kompromitterende video


Ninni Schulman Bøger → Køb Bogen billigt hos Gucca.dk\nForfatter Ninni Schulman\nNinni Schulman Bøger\nAf Ninni Schulman - Indbinding: Indbundet\nEn sensommerdag i Hagfors bliver Magdalena Hansson inviteret til gensynsfest med sin folkeskoleklasse. De skal mødes i klasselærerens sommerhus, præcis som de gjorde en weekend i 9. klasse. De skal...Læs mere\nKun Dig - Bog\nIntropris kr. 149,95 indtil 1. september 2019. “Man vender siderne hurtigere og hurtigere. Ninni Schulman overgår sig selv denne gang.” - Smålandsposten Pål arbejder som billetkontrollør i den stockholmske metro. Efter nogle svære år...Læs mere\nAf Ninni Schulman - Indbinding: Paperback\nEn aften i april vender socialrådgiveren Anna-Karin Ehn ikke hjem efter et besøg hos en klient. Ægtemanden melder hende savnet hos politiet med bange anelser. Han ved, at hun er blevet truet på...Læs mere\nEn tidlig oktobermorgen er den lokale jagtklub i Uvanå samlet. Blandt andre den nyslåede politichef ved Hagfors Politi Petra Wilander, og den knap så populære jagtentusiast Pär Sanner, der har...Læs mere\nEn mørk sensommeraften indløber et nødopkald på alarmcentralen i den lille svenske provinsby Hagfors: en villa står i brand. Da journalisten Magdalena Hansson ankommer til stedet, er huset...Læs mere\nEn kold og snefyldt nytårsaften forsvinder sekstenårige Hedda Losjö. Hendes forældre er fortvivlede, hvad kan der være sket med hende? Kort tid efter bliver liget af en pige fundet i en skov...Læs mere


Grøn valgmulighed i alle offentlige køkkener - Støt forslaget til Folketinget\nAlle offentlige køkkener skal tilbyde en 100 % plantebaseret valgmulighed\nVi ønsker, at det vedtages ved lov, at alle offentlige køkkener i Danmark skal tilbyde en grøn valgmulighed: Et 100 % plantebaseret måltid, som er mættende og nærende.\n* Det vil direkte hjælpe ca. 800.000 borgere, som lever helt eller overvejende plantebaseret (Kilde: Coop Analyse 2019)\n* Det vil imødekomme en efterspørgsel fra 3,3 millioner borgere, som ønsker at spise mindre kød (Kilde: Coop Analyse 2019)\n* Et grønt måltid kan også spises af f.eks. mælkeallergikere, muslimer, jøder, hinduer og buddhister\n* Det gør det nemt for køkkenpersonalet at tage hensyn til forskellige ønsker på én gang\n* Plantebaseret mad er godt for miljø, klima, dyr og folkesundhed\nGiv os muligheden for altid at kunne vælge et grønt måltid.\nJa tak, jeg vil gerne modtage DVFs nyhedsbrev om grøn mad, sundhed, dyr og miljø\n13,692 underskrifter = 55% af mål\nNB: Indtast venligst din email manuelt, undgå auto-udfyld, og skriv den med små bogstaver og uden mellemrum bagefter. Hvis det ikke virker, så brug en anden browser f.eks. Chrome eller Firefox.\nOBS: Den 29. juli kl. 20.00 spærrede Folketinget for yderligere underskrifter på vores borgerforslag på Folketingets platform, fordi der er en tidsgrænse på 180 dage. Det er en arbitrær tidsfrist, som betyder, at de mange borgere, som først senere ser forslaget, ikke får mulighed for at lade deres stemme blive hørt.\nHvis du kom for sent til at støtte forslaget på Folketingets hjemmeside, kan du skrive under her på siden i stedet for.\nDansk Vegetarisk Forening arbejder for, at det vedtages ved lov, at alle offentlige køkkener i Danmark – daginstitutioner, skoler, plejehjem, hospitaler, plejecentre, osv – skal tilbyde en grøn valgmulighed: Et 100 % plantebaseret måltid, som er mættende og nærende.\n12.344 borgere skrev i perioden 30. januar til 29. juli 2018 under på et borgerforslag til Folketinget om dette via Folketingets hjemmeside.\nVi håber nu på, at en eller flere politikere vil sætte forslaget til afstemning i Folketinget. Vi har kontaktet flere og arbejder stadig på, at det vil ske.\nHvorfor dette forslag?\n* Kan også spises af f.eks. mælkeallergikere, muslimer, jøder, hinduer og buddhister\n* Gør det nemt for køkkenpersonalet at tage hensyn til forskellige ønsker på én gang\n* Godt for miljø, klima og folkesundhed\nI Portugal startede den portugisiske vegetarforening, Associação Vegetariana Portuguesa, en underskriftsindsamling som denne. I marts 2017 førte det til, at parlamentet vedtog en lov, der sikrer, at alle offentlige køkkener skal tilbyde et 100 % plantebaseret måltid.\nVi tror på, at vi kan opnå det samme i Danmark.\nDerfor er din underskrift vigtig.\nPå forhånd hjerteligt tak for opbakningen.\nDansk Vegetarisk Forening arbejder i disse måneder for, at sådan en lov vedtages i Danmark. Vi holder møder med repræsentanter fra en række af Folketingets partier samt forsøger at få møder i stand med de partier, der endnu ikke har reageret.\nFlere partier har allerede enten lovet os at arbejde for dette eller udvist interesse for emnet. Hvis vi skal have de store partier med, så der kan samles et flertal i Folketinget, har vi brug for at vise, at det er noget, som optager et meget stort antal vælgere.\n* Det vil direkte hjælpe ca. 400.000 borgere, som lever helt eller overvejende plantebaseret (Kilde: Coop Analyse 2016)\n* Det vil imødekomme en efterspørgsel fra 2,4 millioner borgere, som ønsker at spise mindre kød (Kilde: Coop Analyse 2016)\n* Gør det nemt for køkkenpersonalet at tage hensyn til mange forskellige særlige ønsker\nDet frie grønne valg – skriv under2020-02-172020-02-19https://vegetarisk.dk/wp-content/uploads/2017/12/dvf_header_logo_008f47_x4_jp.pngDansk Vegetarisk Foreninghttps://vegetarisk.dk/wp-content/uploads/2017/02/bliv-frivillig.jpg200px200px


Kvindernes fagblad fremhævede særligt, at frygten for at arbejdsgiverne ville foretrække mandlig arbejdskraft efter at der pr. 1. marts 1966 blev indført ligeløn inden for slagterfaget, viste sig være grundløs. Indførelsen af ligeløn betød en stor lønfremgang for kvinderne.\n"Ligelønnen gav lønfremskridt". Kvindernes Fagblad. April kvt. 1967 s. 57-58\nLigelønnen gav lønfremskridt\nLigeløn er indført i kødindustrien, uden at det gav uheldige følger for kvinderne\nl Dansk Slagteriarbejderforbund indførtes ligeløn fra 1. marts 1966. Her skal søges belyst, i hvor høj grad denne er trængt igennem i form af en faktisk lige fortjeneste for kønnene. Det, som kvinderne selv frygtede, at arbejdsgiverne ville foretrække mænd, når lønnen var den samme, skete ikke. Kvinderne er i høj grad beskæftiget på individuelle akkorder, og i kraft af deres store fingerfærdighed er det, ifølge forbundsformand Pemann Jensen, lykkedes en del af kvinderne at tjene mere end mændene, der arbejder i kollektive akkorder, f. eks. op til 80 mand i en slagtekæde. Dette, at der ikke længere skelnes mellem faglærte og ikke-faglærte lønmæssigt har inden for faget givet ganske særlige muligheder for betroede job og videreuddannelse for de faglærte.\nEn undersøgelse af forholdene på en stor virksomhed - Plumrose i Valby - viser dog, at det endnu ikke har været muligt at sætte sig ud over de særlige kvindeforhold. Enlige kvinder med børn og udearbejdende husmødre har flere forsømmelser.\nUdskiftningen er større, hvilket betyder, at en del ikke opnår tilstrækkelig rutine. Desuden har mændene langt den overvejende del af overarbejdet. Alt dette betyder, at mændene i gennemsnit i 1966 tjente 31.300 kr. og kvinderne ca. 22.000 kr.\nLigelønskravet rejstes over for Kødindustriens Fabrikantforening ved overenskomstforhandlingerne i 1961, fortæller forbundsformand Pemann Jensen. Man enedes om et protokollat, hvoraf det fremgik, at parterne havde til hensigt at gennemføre ligeløn over en 5-årig periode. Kvinderne startede med 75 pct. af mandslønnen fra 1961, og hvert år derefter skulle kvinderne have 5 pct. lønforhøjelse ud over, hvad mændene fik. Dette løfte blev holdt, også under helhedsløsningen i 1963 - og i 1966 skete fuld udligning for kvinderne under Kødindustriens Fabrikantforening.\nFra det største område, Andels- og Privatslagterierne, var ikke givet noget løfte. Men også på dette område opnåedes 75 pct. af lønnen det første år og 80 pct. det næste. Under helhedsløsningen skete ingen forhøjelse det første år, men til gengæld opnåedes 10 pct. efter helhedsløsningen, således at linjen holdtes, og ligeløn var en realitet i alle forbundets overenskomster pr. 1. marts 1966.\nResultatet blev ikke opnået uden vanskeligheder. Bl. a. skete det bemærkelsesværdige, at en overvejende part af kvinderne stemte imod overenskomsten i 1961. De havde fået den opfattelse, at ligeløn ville betyde, at arbejdsgiverne ville erstatte kvinder med mænd. Forståeligt nok er det meget svært at omstille sig til et samfund med fuld beskæftigelse fra et samfund med arbejdsløshed. Det er stadig svært at få folk til at indse, at fuld beskæftigelse må betragtes som det normale.\nPemann Jensen drager paralleller til et andet ligelønsforbund, HK, hvor mændene ofte får de bedre lønnede job. I Slagteriarbejderforbundet står mænd og kvinder side om side og udfører helt det samme arbejde på en række områder. HK har minimalløn. Det betyder, at kvinderne i højere grad bliver hængende på minimallønnen. Vort er et normal-lønsområde.\nDet er min erfaring, at kvinderne har en højere akkordfortjeneste, fordi de i udstrakt grad arbejder på individuelle akkorder, mens mange mænd er afhængige af båndstyret mekanik ved slagtekæder o. l. Tempoet kan ikke individuelt forceres. Dette giver os grund til at overveje, om der bør ske ændringer i akkordsætningen ved båndene.\n- Der findes altså stadig mands- og kvinde job i faget?\n- Der er job, som kvinder ikke må udføre af hensyn til arbejderbeskyttelsesloven. Til gengæld er der ingen faglige grænser mere. Den gamle regel, at kvinder ikke må udføre faglærtes arbejde, eksisterer ikke mere.\nLige løn for alle arbejdere\n- Hvordan går det den faglærte, når faggrænserne ophæves?\n- Den faglærte har fået andre muligheder. I en branche, der som vor ekspanderer meget stærkt, er der brug for folk til betroede job, og det viser\nsig, at de faglærte får disse job. Hver 3. lærling i slagteribranchen kan være\nsikker på et sådant betroet job, der samtidig giver en stærk lønmæssig placering.\nEfter min opfattelse har branchen forsømt at oplyse om, hvilke muligheder der ligger her. Jeg går ud fra, at vi om kort tid får 3 års læretid. Ovenpå den skal lægges teknisk forberedelseseksamen. Man kan gå to veje:\n1) Akkordstudietekniker, 2) arbejdsleder linjen. Vi må se i øjnene, at det bliver svært at opretholde lærlingeuddannelsen alene med det sigte at blive håndværker. Kvinderne kan naturligvis gennemgå samme uddannelse.\nI stedet for parolen lige løn for lige arbejde, hvorved man accepterer mindstebetalt arbejde, bør man sigte mod lige løn for alle arbejdere.\nSå vidt forbundsformanden. Men hvad siger man på arbejdspladsen. Fællestillidsmand Evald Mortensen, Plumrose i Valby: 85 pct. af alt arbejde her er på akkord. Minutfaktoren er helt ens for mænd og kvinder. Overgangen til ligeløn betød en fantastisk lønfremgang for kvinderne, og her er lige så mange kvinder nu som før.\nMen når, som nævnt i indledningen, gennemsnittet for kvinderne ligger lavere, skyldes det bl. a., at de enlige mødre og udearbejdende husmødre må forsømme mere. Det er især galt i denne tid, hvor så mange børn er forkølede. Så vil børnehaver og vuggestuer ikke have dem med det resultat, at moderen må blive hjemme.\nJeg synes heller ikke, at børnehaven tager tilstrækkeligt hensyn til kvinderne. Den åbner kl. 6,15, og vi begynder her kl. 6,30. Vi ser de stakkels kvinder komme hæsblæsende i sidste minut hver morgen. Naturligvis skal\nbørnehavepersonalet også mærke arbejdstidsforkortelsen, men åbningstiden må kunne lægges, så der tages mere hensyn til mødrene.\nNår den kvindelige arbejder tjener mere\nOg en kommentar fra kvinderne selv: Rosa Kaminsky, 13 år hos Plumrose: Lønmæssigt har vi fået stor fremgang. Samtidig er der sket en ændring\ni forholdet til mændene. Når vi tjener det samme som dem, må vi også klare os selv, siger de. De er ikke så villige til at give en hånd med som tidligere. De gifte mænd er mere villige til at hjælpe end de ugifte.\n- Er der job, som kvinderne ikke selv kan klare?\n- Vi skal køre med nogle tunge farsvogne, og somme tider er de tungere læsset end sædvanligt.\nErna Jensen, 12 år hos Plumrose: I begyndelsen kunne vi godt mærke lidt stikleri fra mændenes side over, at vi tjente lige så meget som dem. Men nu har de vænnet sig til det. Jeg synes ikke, at kvinderne er værre til at forsømme end mændene.\nDamerne oplyser, at de tjener 570-580 kr. på en 44 timers uge. Gerda Jensen tjener mere end sin mand, der er bryggeriarbejder. På spørgsmålet om det giver konflikt i hjemmet, svarer hun: Nej, jeg bliver modtaget med åbne arme, når jeg kommer hjem på lønningsdagen.\nVirksomhedens regnskabschef oplyser, at mændenes præstation i gennemsnit ligger på 139 standardminutter pr. time og kvindernes på 116 standardminutter. D.v.s. at mændenes præstation ligger 20 pct. højere end kvindernes. Lønmæssigt svarer det til, at mændenes gennemsnitlige timefortjeneste er 13,75 kr. pr. time mod kvindernes 11,47. På tidløn er tallene for mænd og kvinder henholdsvis 9,19 og 8,04 kr. pr. time. Årslønnen er nævnt i indledningen.\nBag disse tal ligger, at en stor fast stab af kvinder faktisk tjener lige så meget som mændene, men gennemsnittet trækkes ned af den ret store gennemgang af kvindelig arbejdskraft. De opnår aldrig den store rutine. Kvindernes tidløn er udtryk for lønnen i oplæringstiden, mens mændene oftest er på tidløn, fordi de beskæftiger sig med arbejde, der vanskeligt kan akkordsættes. Endelig sker forskydningen i den samlede årsindtægt ved, at det så godt som udelukkende er mænd, der har overarbejde.\nNavn: Kilde 423\nTitel: Ligelønnen gav lønfremskridt\nModerpublikation: Kvindernes Fagblad. April kvt. 1967 s. 57-58


Diskret ballerina fra Graceland – Bestil hos Deichmann\nDen uundværlige ballerina, som hører til i enhver kvindes garderobe har Graceland her givet et trendy strejf. Den er sort både udvendig og indvendig. Den har dyb udskæring med kant rundt om. Oven på tæerne er placeret en yndig, bundet sløjfe.\nPerfekt til det hele. Der er ingen steder, hvor en sort ballerina ikke er på sin plads.


»Afgudsdyrkere arver ingenting!«\nHvad er afguden i dit liv? Til at finde svaret på det, så overvej: Hvad er dit kæreste eje? Hvad er det i dit liv, du sidst vil miste? Hvad er det i dit liv, som giver dig frihed, tryghed og mening? Svarene på de spørgsmål, fortæller dig noget om, hvad der er gud i dit liv. Du kan også prøve at fokusere på det, der ofte giver dig følelsen af vrede, fortvivlelse, frygt eller skyld - så tror jeg også, du får øje på nogle af afguderne i dit liv.


CONNECT Denmark - FYSISK: SaaS startup demokratiserer datadrevet og intelligent rapportering til SMV’er med automatisering og Machine Learning (AI), KBH – SPRINGBOARD® , ,\nFYSISK: SaaS startup demokratiserer datadrevet og intelligent rapportering til SMV’er med automatisering og Machine Learning (AI), KBH – SPRINGBOARD®\nDansk Erhverv, kl 14:00 til 17:00 pa Børsen - Slotsholmsgade 1, 1216 København K\nSom direktør/leder i en SMV, har du ofte mange ansvarsområder og administration er sjældent det der driver dig. Du bruger flere it-systemer, men mangler det samlede overblik, med nem og forståelig rapportering.\nStartuppen automatiserer og visualiserer rapportering med Business Intelligence, men bryder med markedet ved at tilbyde det til en fraktion af prisen og uden en dyr og kompleks implementering.\n1. Prissætning af premium features\nI mange SMV’er lander teknologi og administration ofte som en anden prioritet. Som noget der er besværligt og uforståeligt. Usammenhængende it-systemer med mangelfuld rapportering ender ofte med, at data hentes til Excel, som fortsat er det primære rapporteringsværktøj for mange virksomheder. Løsningen er Business Intelligence, men det er typisk forbeholdt større virksomheder, grundet en dyr og kompleks implementering samt høje driftsomkostninger. Alternativt skal man have kompetencerne in-house, hvilket de færreste SMV’er har. SMV-markedet er generelt underserviceret og uden mulighed for at drage fordel af teknologier såsom Machine Learning (AI). Med et fortsat stigende fokus på data og hvordan man udnytter dette, vil behovet også stige i mindre virksomheder.\nVirksomheden er netop sat i verden for at løse dette problem, med visuel og intuitiv rapportering. Man tilbyder Business Intelligence uden de normale høje omkostninger, behov for tekniske kompetencer og det typiske besvær ved softwareimplementeringer. Med en standardiseret løsning, er kunden i luften på 5. minutter og det hele er automatiseret. Løsningen integrerer data fra et eller flere systemer og samler det i én rapporteringsløsning og der er lagt et stort arbejde i, at gøre nøgletal/KPI’er/økonomi m.m. forståelig for alle.\nVirksomhedens produkt præsenterer pt. nuværende og historiske data, men fokus er på, i fremtiden, at kunne tilbyde ”forudsigende” rapportering (data fra flere kunder er nødvendigt). Ved brug af Machine Learning (AI), kan man simulere den fremtidige udvikling i virksomheden og skabe opmærksomhed om mulige problemer, før de opstår. Machine Learning (AI) kræver store mængder data, hvilket SMV’er typisk ikke har. Men med virksomhedens standardiserede tilgang til Business Intelligence, kan mindre virksomheder få den samme intelligente rapportering, som pt. er forbeholdt større virksomheder. Man vil kort sagt demokratisere datadrevet og intelligent rapportering!\nVirksomheden henvender sig primært til Professional Services (Reklamebranchen, Arkitekter, Rådgivende ingeniører, IT-konsulenter, Advokater, Ledelsesrådgivning) og har kunder i 7 lande, med et primært fokus på Danmark, Sverige og Norge indledningsvis, men med globale ambitioner.\nB2B SaaS - intet opstartsgebyr, månedlig fakturering/binding. Rabat gives ved årlig betaling.\nPt. er kun en freemium version tilgængelig, men snart lanceres premium features med en pris på 15-75 Euro, afhængig af valgte features.\nTableau, PowerBI, Klipfolio, Geckoboard, Plecto mfl.\nI 2020 udgjorde Business Intelligence-markedet 140 mia. DKK. I 2025 forventes det at vokse til 200 mia. DKK.\nFounders har en fælles baggrund i et ERP-softwareselskab der blev solgt i 2017, med ledende roller og bred erfaring indenfor softwareudvikling, skalering (af software og selskab) og administration/økonomistyring samt et indgående kendskab til forretningsmodellen hos de kunder de henvender sig til.\nVirksomheden har rejst 4 mio. DKK marts 2020 i en pre-seed runde med kapital fra en venture fond og business angels. Runway til juni 2022 med ambitionen om at rejse 8-12 mio. DKK forinden.\nVirksomheden har netop gennemgået en rebranding og lanceret et nyt beta produkt primo september 2021. Der er freemium kunder på det nye produkt og der tilføjes premium features og betalingsmodul i november måned. Det gamle produkt har fortsat betalende kunder og ingen churn, men det prioriteres ikke fremadrettet.\n1. Prissætning af premium features: Hvordan differentierer vi vores prissætning for små og mellemstore virksomheder?\n2. Go-to-market: Hvordan entrerer vi bedst det svenske og norske marked?\n3. Kapitalrejsning: Hvilke mål skal vi indfri for at rejse 10 mio. DKK i starten af 2022 og hvor skal vi søge kapitalen?


→ Orion Erotisk Julekalender - Anmeldelse & Test (2022)\nOpsummering af Orion erotisk julekalender anmeldelse\nHvad får jeg i en erotisk julekalender fra Orion?\nHvorfor købe en erotisk julekalender?\nPirrende spænding og stimulerende aftener\nHvem er kalenderen lavet til?\nSamlet vurdering af Orion erotisk julekalender\nMed en erotisk sex julekalender fra Orion er decemberhyggen sørget for. Den frække kalender indeholder en gave til hver dag op til juleaften. Der er derfor sørget for en masse pirrende udstyr og stimulerende legetøj til at gøre ventetiden ekstra sød. Kalenderen er perfekt som en sjov gave til en ven eller veninde, eller som en fræk gave til kæresten.\nEn Orion erotisk julekalender kan sørge for at I husker hinanden. Med en fræk julekalender kan I skrue op for intimiteten og minde jer om at tage tid til hinanden. Også i en hver dag der kan være travl og hektisk – særligt op til jul. Så giv en gave til dig selv eller en du holder af, som virkelig vil forsøde og ikke mindst stimulerer deres december måned.\nMed en erotisk julekalender fra Orion er du sikret en ekstra glædelig jul. Varm op hele december med 24 erotiske produkter og giv dig selv eller din partner en tidlig julegave. Orion erotisk julekalender indeholder både frækt sexlegetøj, stimulerende massageprodukter og pirrende accessoires, der helt sikkert vil gøre december til din nye yndlingsmåned.\nKalenderen har et varieret indhold, og har produkter til både kvinder og mænd samt singler og par. Der er derfor god mulighed for at finde spændende og nye produkter, der kan sætte gang i din julestemning. Hvis du eller din partner er nybegyndere, når det kommer til at bruge sexlegetøj og andet frækt udstyr, så kan en erotisk julekalender også være et godt køb.\nKalenderen giver jer mulighed for at teste og afprøve en masse forskellige produkter. På den måde kan I hurtigt finde ud af hvad, der fungerer for jer ,og hvad der ikke gør. Herefter kan I altid udforske lignende produkter. Du kan med garanti gøre december til årets hotteste måned med en Orion erotisk julekalender.\nIndeholder 24 forskellige erotiske produkter\nDu får sexlegetøj fra kendte mærker\nKalenderen kan bruges af både mænd og kvinder uanset orientering\nDu får batterier med\nDu får glidecreme med\nIndeholder produkter til en værdi på ca. 3.200 kr.\nMedfølgende brugermanual er kun på tysk og engelsk\nDet plejer jo at være en hemmelighed, hvad der gemmer sig på de små låger i en julekalender. Men Orion har faktisk løftet sløret for flere produkter, som du kan finde i den frække kalender.\nKalenderen er fyldt med stimulerende sexlegetøj, frække accessoires og pirrende udstyr, der nok skal holde jer varme igennem hele den kolde december måned. De små gaver der kommer hver dag i løbet af måneden, gør også, at I får en lille reminder om at tage tid ud af hverdagen og bruge den på hinanden.\nDu kan være sikker på, at indholdet er både varieret og udvalgt med omhu. Det vil sige, at du får mange forskellige slags produkter og, at der er tænkt over, hvad den endelige samling indeholder. Når de 24 dage er gået, vil du derfor have en pæn samling af diverse frække produkter, der jo kan give mange glædelige stunder også ind i det nye år.\nIndholdet kan både være sexlegetøj som for eksempel en penisring eller en klitorisvibrator. Men det kan også være andet udstyr som blindfolds og manchetter.\nDu kan også være heldig at finde en pirrende fjer eller en stimulerende pisk på én af lågerne. Indholdet er udvalgt, så det også passer til forskellige niveauer, alt efter om du er nybegynder, når det kommer til sexlegetøj, eller om du er mere erfaren.\nDer er mange gode grunde til, hvorfor en Orion erotisk julekalender er en god idé. Det skal siges at både kvinder og mænd, samt singler og par kan få mange stimulerende glæder ud af kalenderen. Så uanset hvad kan du med god grund åbne de mange spændende låger. Og derudover vil kalenderen helt sikkert give dig en mere fræk og stimulerende hver dag hele vejen igennem december. Så er flere orgasmer og et forbedret sexliv på ønskelisten i år, så er en Orion julekalender et godt sted at starte.\nTrænger dig og din partner til lidt ekstra kvalitetstid med hinanden, er en fræk julekalender også et virkelig godt køb. De mange små gaver giver jer en god anledning til at tage jer tid til hinanden og genfinde den intime glæde ved hinanden. De mange nye produkter kan også være med til at give jer nye ideer til videre udforskning af hinanden og jeres kroppe, lyster og ikke mindst frække fantasier.\nEr du single, kan en Orion julekalender være en god gave til dig selv. Med kalenderen får du mange nye produkter, du kan bruge, når du er alene, eller når en fræk date skulle byde sig. December vil være fyldt med masser af selvforkælelse og ikke mindst mange stimulerende hyggestunder. Du vil helt sikkert ikke fortryde dit køb.\nEn erotisk julekalender som denne fra Orion kan mere en bare at give jer en masse sexlegetøj og frækt udstyr. Kalenderen giver jer også pirrende spænding og ikke mindst mange stimulerende aftener som I kan se frem til. En fræk julekalender kan derfor være en fantastisk anledning for jer, der trænger til lidt mere tid sammen. Glemmer I hinanden i hverdagen? Eller bliver der bare længere og længere imellem jeres gode hyggestunder sammen? Så kan en julekalender som denne være det helt rigtige for jer.\nHver dag byder på en ny fræk overraskelse. Åbner I lågen om morgen kan dagen byde på en pirrende spænding, idet I begge kan have i tankerne, alt det I skal lave om aften, når I kommer hjem. I kan også vælge at gemme overraskelsen til om aften og tage den spændende gave i brug med det samme. Det er helt op til jer. Men uanset hvad vil de mange små gaver helt sikkert give jer mange glade og ikke mindst stimulerende stunder sammen.\nEfterhånden som december går får i flere frække accessoires og stimulerende sexlegetøj. Når I er kommet igennem flere produkter, har I helt sikkert udvalgt jer nogle stykker, der er jeres favoritter. Brug de forskellige remedier sammen og skab jeres helt egne stimulerende aftener, der med garanti vil gøre den kommende december til den varmeste I længe, har haft.\nOrion erotisk julekalender er skabt, så den rammer så bredt som muligt. Det vil sige, at den har produkter, der er lavet til mænd og kvinder, og som du kan bruge under samleje og alene. Denne bredte gør, at der er god chance for, at du finder noget, du helt sikkert kan bruge. Men det kan samtidig også betyde, at der kan være produkter, du ikke lige umiddelbart har særlig meget brug for.\nEr du for eksempel en single kvinde, er en vibrerende penisring måske ikke det mest anvendelige stykke sexlegetøj. Men du kan jo også vælge at tænke kreativt og finde ud af, hvor den vibrerende egenskab ellers kan bruges til. Eller du kan gemme den til, når du får en fræk date på besøg. Uanset hvad er det aldrig spild, da der er tale om gode kvalitetsprodukter, som du sikkert kan få brugt på et eller andet tidspunkt.\nDet kan også være, at du skal tænke ekstra kreativt, hvis du er homoseksuel og køber den erotiske sinful julekalender. Der kan være flere produkter, der ikke er aktuelle, eller som er skabt til heteroseksuelle par. Men her vil vi også opfordre til, at du tænker ud af boksen, og ser hvordan de frække produkter, ellers kan bruges. Det kan være I opdager nye former for stimulering. Det er kun fantasien, der sætter grænser.\nAlt i alt får du rigtig meget for penge med en Orion erotisk julekalender. Indholdets værdi er langt over den pris, kalenderen koster. Du får derfor meget sexlegetøj og frækt tilbehør, som du ellers skulle betale meget mere for. Og hvem kan ikke lide at spare lidt penge.\nOg apropos indholdet. Så får du et varieret indhold, hvor der både er produkter, du kan bruge alene eller sammen med din partner. Samt produkter til både mænd og kvinder. Der skulle derfor gerne være mulighed for at finde spændende produkter bag de mange låger, uanset om du er kvinde eller mand, single eller i et forhold, og uanset din seksuelle orientering. Derudover er der tale om produkter i en god kvalitet, så de både er behagelige at bruge og holdbare. Du vil altså kunne få glæde af de mange gaver langt ind i det nye år.\nEn erotisk julekalender er et godt køb, hvis du eller din partner trænger til lidt ekstra pirrende forkælelse og stimulerende kvalitetstid. Kalenderen er derfor også ideel til par, der har brug for at huske på hinanden og afsætte lidt mere tid til at udforske hinanden. Kalenderen er også perfekt, hvis I er nye, når det kommer til at bruge sexlegetøj. Med kalenderen får I en god og bred introduktion til, hvad der findes på markedet, og giver jer mulighed for at afprøve en masse forskelligt.


Liberal Alliance kalder udvisning af kinesisk familie grotesk - politiken.dk\nSushi. En kok på Fanø står til udvisning på grund af sæsonarbejde. Anders Samuelsen (LA) mener, at loven er alt for firkantet. Arkivfoto.\nSushi. En kok på Fanø står til udvisning på grund af sæsonarbejde. Anders Samuelsen (LA) mener, at loven er alt for firkantet. Arkivfoto. Foto: Finn Frandsen\nPolitik 18. maj 2016 kl. 10.39\nDet giver ikke mening, at folk, der tjener penge og knokler, bliver bedt om at rejse ud af landet, siger LA.\nDet provokerer retsfølelsen, at en kinesisk familie, som har drevet en sushirestaurant på Fanø, står til at blive udvist af Danmark, mens den kriminelle Gimi Levakovic slipper.\n»Det er et eksempel på, at lovgivningen er alt for firkantet. Nogle gange bliver man bare nødt til at hæve sig op i helikopteren og se på, hvad der giver mening«, siger Anders Samuelsen.\nDen kinesiske familie har tjent de penge, der kræves for at få opholdstilladelse i Danmark, men fordi beløbet ikke er faldet kontinuerligt over hele året, kan familien ikke blive i Danmark.\nLæs også: Ejer af sushisted på Fanø står til udvisning på grund af sæsonindtægt\n»Det er grotesk, at folk, der knokler derudad og ikke ligger det offentlige til last, bliver bedt om at rejse ud af landet, mens kriminelle, der ikke kan finde ud af at opføre sig ordentligt, får lov at blive«, siger han.\nIfølge Udlændingestyrelsens regler for opholds- og arbejdstilladelse skal årsindkomsten nemlig tjenes jævnt fordelt på hele året. Men det er ikke muligt for sushirestauranten på Fanø, fordi kunderne i høj grad er turister.\nEjer af sushisted på Fanø står til udvisning på grund af sæsonindtægt